Peseurt eo brezhoneg Goueloù? Pelech vez kaozeet ha gant piv?  Ar bempvet rannyezh eo : an hini na vez komzet nag e Kernev, nag e Leon, nag e Treger, nag e Gwened met e Bro Sant-Brieg. Implijet vez - dreist-holl gant a re gozh, siwazh - e kantonioù Pempoull (Eviaz, Kerfod, Pempoull, Plaeraneg, Ploueg-ar-Mor ha Plourivoù) ha Plouha  (Lanleñv, Plehedel, Plouha, Plua ha Sant-Loup), hag e darn deus kumunioù kanton Lannolon (Lannebeur, Lannolon, Plian, Tremeven ha Tresigne).